नित्त खैर मंगा सोणियां मैं तेरी दुआ कोई होर मंगदी...
पिता और चाचा की बदौलत गायकी विरासत में मिली : लखविंदर वडाली
भास्कर संवाददाता होशियारपुर
हरसाल जिला प्रशासन और शहरवासी मिलकर सर्विस क्लब में नए साल की आमद और क्रिसमस के उपलक्ष्य में बड़ा समागम करवाते हैं। इस बार समागम में गायक लखविंदर वडाली को बुलाया गया था। समागम के मुख्यातिथि सांसद अविनाश राय खन्ना थे। वडाली ने प्रोग्राम की शुरूआत नित्त खैर मंगा सोणियां मैं तेरी गीत से की। बडाली ने इस दौरान कमली यार दी कमली, छल्ला और अपने मकबूल गीत घियो दी चूरी सहित कई सूफी गीत पेश किए।
कड़ाके की ठंड के बावजूद डिप्टी कमिश्नर आनंदिता मित्रा, एडीसी हरबीर सिंह, एसडीएम आनंद सागर शर्मा, एसडीएम बलजिंदर सिंह, एसपी-डी बलजीत सिंह ढिल्लों, एसपी दिलबाग सिंह, डीएसपी समीर वर्मा, डीटीओ दरबारा सिंह, तहसीलदार बरजिंदर सिंह, जीए-टू डीसी नवनीत कौर बल्ल सहित कई अधिकारियों ने समागम का खूब आनंद उठाया। इस दौरान शहर की कई महनाज शख्सियतें भी मौजूद थी जिनमें प्रिं. गुरदीप कुमार शर्मा, डा. अरविंद कुमार, वुडलैंड स्कूल के मालिक मनदीप सिंह गिल, डिक्की बाजवा, कर्नल सतप्रीत सिंह, डा. दलजीत सिंह खेला, एडवोकेट इंद्रपाल सिंह, अमरपाल काका, पार्षद निपुण शर्मा, विनायक शर्मा, जसपाल सिंह सहोता, डा. जसविंदर सिंह, मंदीप सिंह बंटी, परमजीत सिंह सचदेवा, बब्बी चौधरी, डा. अजय बग्गा, जंगवीर बरियाणा, सुखशर्ण सिंह सुक्खी और क्लब के मैनेजर परमिंदर सिंह मौजूद थे।
सर्विस क्लब के बाहर डीसी आनंदिता मित्रा, एसडीएम आनंद सागर शर्मा, नवनीत कौर बल्ल पंजाबी गायक लखविंदर वडाली के साथ।
होशियारपुर के सर्विस क्लब में गीत पेश करते लखविंदर वडाली। -भास्कर
आज के दौर में सूफियाना गायकी में अपने आप को स्थापित होने के बाद मुकाम को कायम रखना बहुत बड़ी बात है। ये कहना है पंजाबी के जाने माने सूफी गायक लखविंदर बडाली का। वे होशियारपुर आए हुए थे इसी दौरान उन्होंने भास्कर के सब आफिस में भी पहुंचे। खास बातचीत में उन्होंने कहा सूफी गायकी कभी भी खत्म होने वाली गायकी नहीं हैं लेकिन उन्होंने ये बात जरूर मानी कि आज उन्हें और उन जैसे और गायकों को मौजूदा दौर के सूफी लेखकों की बहुत कमी महसूस हो रही है। आज की मौजूदा चल रही गायकी के बारे में कहा कि आज के यूथ की डिमांड को नजर अंदाज नहीं किया जा सकता। कई बार ऐसे गीतों का चुनाव करना पड़ता हैं जिसकी डिमांड आज का यूथ कर रहा है अगर गायक आज की नौजवान पीढ़ी को नजरअंदाज करेंगे तो उनके ये बड़ी भूल होगी। बडाली ने कहा समय के अनुसार पंजाबी संगीत में बहुत तब्दीलियां रही है। अपने पिता और चाचा की बात करते हुए कहा कि मुझे ये गायकी विरासत में मिली है जिसके लिए वे परमात्मा का शुक्रिया अदा करते है।
hin_Deva hin_Deva bho_Deva hin_Deva bho_Deva bho_Deva bho_Deva hin_Deva